TWZ รุกธุรกิจรถยนต์ไฟฟ้า-รถยนต์ให้เช่า
TWZ รุกธุรกิจรถยนต์ไฟฟ้า-รถยนต์ให้เช่า
4 พ.ย. 2563

นายกิตติพงศ์ กิตติภัสสร รองกรรมการผู้จัดการ บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ ประกาศความพร้อมในการขยายธุรกิจใหม่ โดยลงนามในบันทึกความร่วมมือในโครงการพัฒนาธุรกิจบริการยานยนต์ให้เช่าแบบระยะยาว ทั้งรถยนต์ไฟฟ้าและรถยนต์ทั่วไป กับพันธมิตรทางธุรกิจ
ประกอบด้วย นายนววิธ คุวานันท์ ผู้บริหาร บริษัท ดีจริง ออโต้ จำกัด ผู้เชี่ยวชาญในธุรกิจรถยนต์เช่าซื้อและเช่าใช้ นายสกล ปวิตรานนท์  ผู้บริหาร บริษัท สกายเวลล์ (ประเทศไทย) จำกัด และนายณัฐชัย เจริญขจรกุล  ผู้บริหาร บริษัท อีวี สมาร์ท แมเนจเม้นท์ จำกัด
โดยภายใต้ความร่วมมือดังกล่าว บริษัทฯ จะเดินหน้าพัฒนาธุรกิจบริการยานยนต์ให้เช่าระยะยาวสำหรับยานยนต์พลังงานไฟฟ้าและยานยนต์ทั่วไป พร้อมทั้งส่งเสริมและสนับสนุนการใช้งานยานยนต์พลังงานไฟฟ้า (Battery Electric Vehicle หรือ BEV) ในประเทศและในภูมิภาค CLMV (กัมพูชา ลาว เมียนมา และเวียดนาม) โดยจะมีการนำร่องพัฒนาความร่วมมือกับองค์กรภาครัฐและเอกชนอื่นๆ ซึ่งมั่นใจว่าจะสามารถสร้างการเติบโตให้กับธุรกิจในอนาคต